
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 193 

13 Αυγούστου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 150 
Οργάνωση και στελέχωση της Εθνικής Εποπτικής 
Αρχής Αεροναυτιλίας της ΥΠΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 του ν. 3446/2Θ06 «Οργάνωση και 
λειτουργία αρχών ελέγχου κυκλοφορίας των οχημάτων - 
Ρυθμίσεις για τις επιβατικές μεταφορές και άλλες δια¬ 
τάξεις» ( ΦΕΚ 49/Α710.3.2ΘΘ6). 

β) Τις διατάξεις του άρθρου 20 του ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ 107/Α730.5.1997). 

2. Τις διατάξεις του ν. 1338/1983 « Εφαρμογή του κοι¬ 
νοτικού δικαίου» (ΦΕΚ 34/Α717.3.1983). 

3. Τον Κανονισμό του Ευρωπαϊκού Κοινοβουλίου και 
του Συμβουλίου της 10ης Μαρτίου 2004 για τη χάραξη 
του πλαισίου για τη δημιουργία του Ενιαίου Ευρωπαϊ¬ 
κού Ουρανού, «κανονισμός-πλαίσιο» (Ε.Κ. υπ’ αριθμ. 
549/2004). 

4. Τον Κανονισμό του Ευρωπαϊκού Κοινοβουλίου και 
του Συμβουλίου της 10ης Μαρτίου 2004 σχετικά με την 
παροχή υπηρεσιών αεροναυτιλίας στο πλαίσιο του Ενι¬ 
αίου Ευρωπαϊκού Ουρανού, «κανονισμός για την παροχή 
υπηρεσιών» (Ε.Κ. υπ’ αριθμ. 550/2004) 

5. Τον Κανονισμό του Ευρωπαϊκού Κοινοβουλίου και 
του Συμβουλίου της 10ης Μαρτίου 2004 για την οργά¬ 
νωση και τη χρήση του εναέριου χώρου στο πλαίσιο 
του Ενιαίου Ευρωπαϊκού Ουρανού, «κανονισμός για τον 
εναέριο χώρο» (Ε.Κ. υπ’ αριθμ. 551/20 Θ4). 

6. Τον Κανονισμό του Ευρωπαϊκού Κοινοβουλίου και 
του Συμβουλίου της 10ης Μαρτίου 2004 σχετικά με τη 
διαλειτουργικότητα του ευρωπαϊκού δικτύου διαχείρισης 
της εναέριας κυκλοφορίας, «κανονισμός για τη διαλει- 
τουργικότητα» (Ε.Κ. υπ’ αριθμ. 552/2004). 

7. Τον κανονισμό της Επιτροπής της 20ής Δεκεμ¬ 
βρίου 2005, περί καθορισμού κοινών απαιτήσεων για 
την παροχή υπηρεσιών αεροναυτιλίας (Ε.Κ. υπ’ αριθμ. 
2096/2Θ05). 

8. Το άρθρο 9Θ του π.δ. 63 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722.4.2ΘΘ5). 


9. Την υπ’ αριθμ. 246717/1.3.2006 απόφαση του Πρωθυ¬ 
πουργού και του Υπουργού Εθνικής Αμυνας περί ανά¬ 
θεσης αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας (ΦΕΚ 274/Β73.3.2006). 

10. Το γεγονός ότι από τις διατάξεις του διατάγματος 
αυτού προκαλείται δαπάνη ύψους έξι χιλιάδων διακοσίων 
σαράντα (6.240) Ευρώ ετησίως σε βάρος του κρατικού 
προϋπολογισμού. Η εν λόγω δαπάνη θα καλύπτεται από 
τις πιστώσεις του Προϋπολογισμού του Υπουργείου Με¬ 
ταφορών και Επικοινωνιών (ειδικός φορέας 39/120 και 
Κ.Α.Ε 0227). 

11. Την υπ’ αριθμ. 153/2ΘΘ7 γνωμοδότηση του Συμβου¬ 
λίου Επικράτειας μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Εθνικής Άμυνας και Μετα¬ 
φορών και Επικοινωνιών, αποφασίζουμε: 

Άρθρο 1 

Διάρθρωση - Αρμοδιότητες 

1. Η Εθνική Εποπτική Αρχή Αεροναυτιλίας (ΕΕΑΑ) εφε¬ 
ξής καλούμενη «Αρχή», υπαγόμενη στον Διοικητή της 
ΥΠΑ (άρθρο 25 του ν. 3446/2006, ΦΕΚ 49/Α72006) διαρ¬ 
θρώνεται σε επίπεδο Διεύθυνσης και αποτελείται από 
τα κατωτέρω τμήματα: 

α) Τμήμα Πιστοποίησης και Εποπτείας Παροχής Υπη¬ 
ρεσιών Ελέγχου Εναέριας Κυκλοφορίας, Μετεωρολογίας 
και Αεροναυτικών Πληροφοριών. 

β) Τμήμα Πιστοποίησης και Εποπτείας Παροχής Υπη¬ 
ρεσιών Επικοινωνιών, Πλοήγησης και Επιτήρησης. 

γ) Τμήμα Σχεδιασμού, Νομικής Υποστήριξης και Διε¬ 
θνών Σχέσεων. 

δ) Τμήμα Εποπτείας Ασφάλειας, Ποιότητας και Προ¬ 
στασίας. 

ε) Τμήμα Εποπτείας Ανθρώπινου Δυναμικού και Οικο¬ 
νομικών Θεμάτων. 

στ) Τμήμα Εποπτείας Συστημάτων και Διαδικασιών ως 
προς τη Διαλειτουργικότητα. 

2. Οι αρμοδιότητες της Διεύθυνσης αναλυτικά κατά 
τμήμα είναι: 

α) Τμήμα Πιστοποίησης και Εποπτείας Παροχής Υπη¬ 
ρεσιών Ελέγχου Εναέριας Κυκλοφορίας, Μετεωρολογίας 
και Αεροναυτικών Πληροφοριών: 

Η πιστοποίηση και η εποπτεία παροχής υπηρεσιών 
ελέγχου εναέριας κυκλοφορίας, υπηρεσιών αεροναυτι¬ 
κών πληροφοριών και μετεωρολογικών υπηρεσιών που 
προορίζονται για την αεροναυτιλία. 

β) Τμήμα Πιστοποίησης και Εποπτείας Παροχής Υπη¬ 
ρεσιών Επικοινωνιών, Πλοήγησης και Επιτήρησης: 

Η πιστοποίηση και η εποπτεία παροχής υπηρεσιών 
επικοινωνιών, πλοήγησης και επιτήρησης. 

γ) Τμήμα Σχεδιασμού Νομικής Υποστήριξης και Διε¬ 
θνών Σχέσεων: 

Η σύναψη συμφωνιών. Η καθιέρωση εθνικών, ευρωπαϊ¬ 
κών και διεθνών κανονιστικών ρυθμίσεων και η εκπόνη¬ 
ση σχετικής νομοθεσίας. Η εκπόνηση γενικού σχεδίου 
δράσης. Η εκπόνηση ετήσιας αναφοράς πεπραγμένων. 
Ο προγραμματισμός επιθεωρήσεων και ελέγχων των 
φορέων παροχής υπηρεσιών αεροναυτιλίας. Η έγκριση 
αιτήσεων εξαίρεσης φορέα παροχής υπηρεσιών αερο¬ 
ναυτιλίας από την πιστοποίηση. Η νομική υποστήριξη της 
«Αρχής». Η τιμολόγηση των υπηρεσιών της «Αρχής». Η 
εποπτεία διαδικασιών διαβούλευσης του παρόχου υπη¬ 
ρεσιών αεροναυτιλίας με φορείς που συμμετέχουν στη 
λειτουργία του Ενιαίου Ευρωπαϊκού Ουρανού. 

δ) Τμήμα Εποπτείας Ασφάλειας, Ποιότητας και Προ¬ 
στασίας: 

Η καθιέρωση στόχων ασφάλειας, η αξιολόγηση επιπέ¬ 
δων ασφάλειας και η παρακολούθηση υλοποίησης των 
στόχων ασφάλειας. Η αξιολόγηση και η έγκριση αλλα¬ 
γών σε συστήματα διαχείρισης εναέριας κυκλοφορίας. 
Η αξιολόγηση αναφορών συμβάντων για προσδιορισμό 
τομέων στους οποίους πρέπει να αναλαμβάνονται πρω¬ 
τοβουλίες εποπτείας. Η συνεργασία με την Επιτροπή 
Διερεύνησης Ατυχημάτων. 

Η εποπτεία διαχείρισης ποιότητας και η εποπτεία δι¬ 
αχείρισης προστασίας προσωπικού, χώρων και επιχει¬ 
ρησιακών δεδομένων. 

ε) Τμήμα Εποπτείας Ανθρώπινου Δυναμικού και Οικο¬ 
νομικών θεμάτων: 

Η εποπτεία κατάρτισης προσωπικού. Η εποπτεία επαγ¬ 
γελματικών αδειών και πιστοποιητικών προσωπικού. Η 
εποπτεία βελτίωσης δεξιοτήτων προσωπικού. Η επο¬ 
πτεία στελέχωσης ανθρώπινου δυναμικού. Η εποπτεία 
οικονομικών θεμάτων και διαχείρισης συστήματος χρέ- 
ωσης υπηρεσιών της ΕΕΑΑ. 

στ) Τμήμα Εποπτείας Συστημάτων και Διαδικασιών ως 
προς τη Διαλειτουργικότητο: 

Η εποπτεία εξασφάλισης της διαλειτουργικότητας των 
κατωτέρω συστημάτων και διαδικασιών: 

Συστήματα και διαδικασίες για τη διαχείριση του ενα¬ 
ερίου χώρου, για τη διαχείριση της ροής της εναέριας 
κυκλοφορίας, για τις υπηρεσίες εναέριας κυκλοφορίας, 
ιδίως συστήματα επεξεργασίας στοιχείων πτήσης, συ¬ 
στήματα επεξεργασίας στοιχείων επιτήρησης και συ¬ 
στήματα διεπαφής ανθρώπου - μηχανής. Συστήματα και 
διαδικασίες επικοινωνιών για τις επικοινωνίες εδάφους - 
εδάφους, αέρας - εδάφους και αέρας - αέρας. Συστήματα 
και διαδικασίες πλοήγησης. Συστήματα και διαδικασίες 
επιτήρησης. Συστήματα και διαδικασίες για τις υπηρεσί¬ 
ες αεροναυτικών πληροφοριών. Συστήματα και διαδικα¬ 
σίες για τη χρήση μετεωρολογικών πληροφοριών. 

3. Η ΕΕΑΑ ασκεί τις αρμοδιότητές της σύμφωνα με 
τις συναφείς κανονιστικές ρυθμίσεις της Ευρωπαϊκής 
Ένωσης, συμπεριλαμβανομένων και των Ρυθμιστικών 
Απαιτήσεων Ασφάλειας (ΕυΓοαοηίΓοΙ δαίθΙγ ΒβρυΙαΙΟΓγ 
ΒθςυίΓθίτίΘπΙε ΕδΑΒΒε), όπως εκάστοτε ισχύουν. 

Άρθρο 2 

Στελέχωση της ΕΕΑΑ και θέσεις προϊσταμένων. 

1. Η ΕΕΑΑ στελεχώνεται από μόνιμο προσωπικό της 
Υ.Π.Α. και της Ε.Μ.Υ του οποίου η επαγγελματική γνώση 


και εμπειρία είναι όμοια ή συναφής με το αντικείμενο 
της θέσης. 

Η κατανομή των θέσεων της ΕΕΑΑ κατά κατηγορία 
και κλάδο γίνεται ως εξής: 

α) Κλ. ΠΕ2 Ελεγκτών Εναέριας Κυκλοφορίας δεκαεννέα 
(19) θέσεις . 

β) Κλ ΠΕ4-ΤΕ4 Ηλεκτρονικών δεκατέσσερις (14) θέ¬ 
σεις. 

γ) Κλ. ΠΕ3-ΤΕ3 Τηλεπικοινωνιακών δέκα (1θ) θέσεις. 

δ) Κλ. ΠΕ5 Οικονομικών δύο (2) θέσεις. 

ε) Κλ. ΤΕ7 Διοικητικού Αογιστικού τέσσερις (4) θέ¬ 
σεις. 

στ) Υπάλληλοι ΕΜΥ έξι (6) θέσεις. 

ζ) Αξιωματικοί ειδικότητας Μετεωρολόγου (ΜΤ), δύο 
(2) θέσεις. 

2. Η κάλυψη θέσεων στα επιμέρους τμήματα της «Αρ¬ 
χής» με προσωπικό της ΕΜΥ, γίνονται με αποφάσεις 
των αρμοδίων οργάνων του ΥΕΘΑ μετά απά σχετική 
εισήγηση του Διοικητή της ΕΜΥ. Το εν λόγω προσωπικό 
αποσπάται σύμφωνα με τις διατάξεις του άρθρου 68 
παρ. 4 του ν. 3528/2ΘΘ7. 

3. Προϊστάμενος της Διεύθυνσης επιλέγεται και τοπο¬ 
θετείται από το Υπηρεσιακό Συμβούλιο της ΥΠΑ, μόνιμος 
υπάλληλος του κλάδου ΠΕ2 Ελεγκτών Εναέριας Κυκλο¬ 
φορίας. Οι προϊστάμενοι των τμημάτων της Διεύθυνσης 
επιλέγονται από υπαλλήλους των κλάδων ΠΕ2 Ελεγκτών 
Εναέριας Κυκλοφορίας, ΠΕ3 - ΤΕ3 Τηλεπικοινωνιακών και 
ΠΕ4 - ΤΕ4 Ηλεκτρονικών από το Υπηρεσιακό Συμβούλιο 
της ΥΠΑ και τοποθετούνται στα τμήματα της ΕΕΑΑ με 
απόφαση του Διοικητή ΥΠΑ. 

4. Για την τοποθέτηση υπαλλήλου της ΥΠΑ στην ΕΕΑΑ, 
απαιτείται δεκαετής προϋπηρεσία. 

5. ΟΙ υπάλληλοι της ΥΠΑ και της ΕΜΥ που τοποθετού¬ 
νται στην «Αρχή» θεωρούνται ότι ασκούν τα καθήκοντα 
της ειδικότητας που κατείχαν προ της τοποθέτησής 
τους στην εν λόγω «Αρχή». 

Άρθρο 3 

Η ΕΕΑΑ προβαίνει στις απαραίτητες ενέργειες για την 
επαρκή εκπαίδευση του προσωπικού της. 

Άρθρο 4 

Κάθε διάταξη που αντίκειται στις διατάξεις του παρό¬ 
ντος διατάγματος καταργείται. 

Άρθρο 5 

Το παρόν διάταγμα ισχύει από της δημοσιεύσεώς του 
στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε την δημοσίευση και εκτέλεση του παρόντος δια¬ 
τάγματος. 

Αθήνα, 31 Ιουλίου 20Θ7 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΥΦΥΠ. ΕΘΝΙΚΗΣ ΑΜΥΝΑΣ 

ΙΩΑΝ. ΛΑΜΠΡΟΠΟΥΛΟΣ 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

ΜΙΧ. ΛΙΑΠΗΣ 

